Zdravstvena ustanova Ljekarna Jadran Rijeka, Vlačićev trg 3 5100 Rijeka OIB 97301922466, zastupana po ravnateljici Ines Krajačević mag. pharm. ( u daljnjem tekstu: Naručitelj)

i

\_\_\_\_\_\_\_\_\_, \_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_zastupano po \_\_\_\_\_\_ ( u daljnjem tekstu: izvođač)

zaključili su ovaj

UGOVOR O IZVOĐENJU GRAĐEVINSKIH RADOVA

- uređenje Ljekarne Vežica- građevinski radovi

(nabava ev.broj: 03/01-2021)

Članak 1.

Predmet ugovora je uređenje Ljekarne Vežica –građevinski radovi prema ponudi Izvođača br. \_\_\_\_\_\_ (ev.broj: 03/01-2021 iz plana nabave Naručitelja) koja je sastavni dio ovog ugovora.

Članak 2.

Izvođač je pregledao objekt na adresi Rijeka, Krešimirova 24 na kojemu će se vršiti radovi,te je upoznat sa elementima koji utječu na organizaciju i izvođenje radova.

Članak 3.

Ugovorne strane suglasno utvrđuju da sveukupna ugovorena cijena radova iznosi \_\_\_\_\_\_\_\_\_\_\_\_ kn (slovima: \_\_\_\_\_\_\_\_\_\_\_\_\_\_\_\_\_\_\_\_ kuna).

Ugovorne strane suglasno utvrđuju da su jedinične cijene navedene u troškovniku Ponude Izvođača iz čl. 1 ovog Ugovora fiksne i nepromjenjive.

Članak 4.

Naručitelj će plaćanje izvršiti na račun Izvođača radova u roku od 30 (trideset) dana od dana zaprimanja računa za uredno izvršene radove te obavljene primopredaje i potpisivanja zapisnika o primopredaji.

Članak 5.

Ugovorne strane su suglasne da će izvođač započeti s radovima dana 15.01.2022. godine, a Izvođač se obvezuje radove izvesti do zaključno 15.03.2022. godine.

Izvođač se obvezuje, odmah nakon završetka radova, obavijestiti Naručitelja da su radovi završeni.

Primopredaju izvedenih radova izvršit će ovlašteni predstavnici obiju ugovornih strana. Prilikom primopredaje Naručitelj će sastaviti s Izvođačem Primopredajni zapisnik u kojem će navesti sve prigovore na nedostatke gradnje i/ili ugrađene opreme. Izvođač se obvezuje utvrđene nedostatke otkloniti u primjerenom, zajednički utvrđenom roku.

Primopredaja radova i konačni obračun obavit će se u prisutnosti ovlaštenih predstavnika ugovornih strana u roku od 5 (pet) dana.

Članak 6.

(1)Izvođač je obvezan prilikom sklapanja ovog ugovora, a najkasnije u roku od 10 dana od dana sklapanja ovog Ugovora predati Naručitelju u izvorniku jamstvo za uredno ispunjenje ugovora za slučaj povrede ugovornih obveza i to u obliku neopozive bezuvjetne bankarske garancije na prvi poziv za uredno ispunjenje ugovora za slučaj povrede ugovornih obveza, u iznosu od 10% vrijednosti Ugovora s PDV-om.

(2) Bankarska garancija izdaje se na rok važenja od 60 dana od dana ugovorenog ispunjenja svih ugovornih obveza od strane Izvođača (15.05. 2022.g.), a sve pod prijetnjom raskida ovog Ugovora. Ako zbog produženja roka izvođenja radova istekne valjanost bankarske garancije Izvođač je dužan najkasnije 15 dana prije isteka roka važenja jamstva za uredno ispunjenje ugovora dostaviti novu garanciju ili produljiti rok postojeće garancije.

(3) U bankarskoj garanciji nije dopušteno uvjetovanje isplate putem treće osobe (npr. poslovne banke korisnika ili sl.) kao niti zahtjev za dostavom dokaza o ostvarenju uvjeta za naplatu garancije.

(4) Prava Naručitelja na naplatu jamstva za uredno ispunjenje ugovora, na zahtijevanje urednog ispunjenja obveza iz Ugovora, na naplatu ugovorne kazne i na naknadu štete sukladno ugovoru, međusobno se ne isključuju.

Članak 7.

Jamstveni rok na izvedene radove iznosi 2 (dvije) godine.

Članak 8.

Pri izvođenju radova izvođač se obvezuje:

- predmetne radove izvoditi prema Ponudi u skladu s važećim tehničkim propisima, projektnoj dokumentaciji, pravilima, standardima i Ugovoru,

- ugrađivati materijal koji odgovara propisanim standardima i atestima,

- poduzimati mjere za sigurnost predmetnog objekta i radova u skladu s važećim propisima,

- voditi građevinsku knjigu na gradilištu

- surađivati s predstavnikom naručitelja radova

- pridržavati se ugovornog roka izvedbe radova - pridržavati se svih propisa koji reguliraju zaštitu pri radu - pojedine dijelove zgrade i okoliša zaštiti da ne dođe do prljanja i oštećenja,a po završetku radova izvršiti čišćenje.

Članak 9.

Izvođenje radova naručitelj će nadzirati putem svog predstavnika. Naručitelj i njegov predstavnik imaju pravo narediti obustavljanje daljnjeg izvođenja radova i tražiti uklanjanje pojedinih dijelova,ako se radovi izvode protivno projektnoj dokumentaciji, tehničkim propisima i standardima.

Članak 10.

U slučaju raskida raskida ovog ugovora bilo sporazumno ili izazvano višom silom ugovorne strane će sporazumno utvrditi stupanj završenosti radova i njihovu vrijednost prema ponudbeno-ugovornom troškovniku . U slučaju da ugovorne strane ne uspiju sporazumjeti o stupnju završenosti radova sukladno stavku 1. Ovog članka, angažirat će o zajedničkom trošku ovlaštenog vještaka građevine kao nepristranu treću osobu.

Članak 11.

Ugovorne strane suglasne su da sve što nije u ovom ugovoru precizirano(posebno navedeno) vrijede odredbe zakona o obveznim odnosima i posebne uzance u građenju.

Članak 12.

Sve eventualne sporove proizašle iz ovog Ugovora, ugovorne strane će nastojati riješiti u duhu dobrih poslovnih običaja, sporazumno ili u pisanom obliku.

U slučaju da nakon zaključivanja Ugovora nastupe neočekivane okolnosti više sile, koje ugovorne strane nisu mogle predvidjeti niti izbjeći, i posljedica kojih je nemogućnost ispunjenja ugovornih obveza, strana koja je saznala za njeno nastupanje dužna je o tome pismeno obavijestiti drugu stranu, u roku tri (3) radna dana od nastupanja više sile.

Ugovorne strane pokušati će novonastalu situaciju riješiti obostranim sporazumom, u cilju optimalnog ostvarenja prava i obaveza prema predmetnom Ugovoru.

U slučaju da se spor ne može riješiti sporazumno, ugovorne strane suglasno određuju nadležnost stvarno nadležnog suda u Rijeci.

Članak 13.

Izmjene i dopune ovog ugovora važit će samo ako su sačinjene u pisanom obliku te potpisane i ovjerene od obiju ugovornih strana.

Članak 14.

Ovaj ugovor je sastavljen u 4 (četiri) istovjetna izvorna primjerka od kojih svaka ugovorna strana zadržava po 2(dva) primjerka.

Rijeka,\_\_\_\_\_\_\_\_\_2021.

Za Izvođača Za Naručitelja

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_